b'\n_START_ARTICLE_\nAntanas Stankevi\xc4\x8dius\n_START_PARAGRAPH_\nAntanas Stankevi\xc4\x8dius (1892 m. vasario? Margi\xc5\xa1k\xc4\x97s palivarke, Pabaisko parapijoje, Ukmerg\xc4\x97s apskr. \xe2\x80\x93 1945 m. liepos 2 d. Rome, NY \xe2\x80\x93 JAV), orkestro ir choro dirigentas, vargonininkas.\n_START_SECTION_\nBiografija\n_START_PARAGRAPH_\nMuzikos mok\xc4\x97si Panev\xc4\x97\xc5\xbeyje pas J. Birmant\xc4\x85 ir pas kariuomen\xc4\x97s pu\xc4\x8diam\xc5\xb3j\xc5\xb3 orkestro dirigent\xc4\x85 Jekaterinoslavle (Ukraina) \xe2\x80\x93 orkestre grojo kornetu. 1913 m. atvyko \xc4\xaf JAV pas brolius Mik\xc4\x85 ir Ipolit\xc4\x85, gavo vargonininko viet\xc4\x85 Angel\xc5\xb3 Karalien\xc4\x97s parapijoje Brooklyne, NY. V\xc4\x97liau vargonininkavo \xc5\xa0v. Mykolo parapijoje Bayonne, NJ, \xc5\xa0v. Vincento parapijoje Girardville, PA, \xc5\xa0v. Juozapo parapijoje Scrantone, PA, Aprei\xc5\xa1kimo parapijoje Brooklyne, NY, Coronoje, NY, ir kitose kitatau\xc4\x8di\xc5\xb3 parapijose. Kai gyveno Scrantone, lank\xc4\x97 liturgin\xc4\x97s muzikos kursus Marywoodo kolegijoje (d\xc4\x97st. prof. N. M. Montoni). Gyvendamas netoli New Yorko, tris vasaras lank\xc4\x97 Popie\xc5\xbeiaus Pijaus X liturgin\xc4\x97s muzikos mokykl\xc4\x85 Niujorke, NY. Buvo ne tik geras vargonininkas ir chorvedys, bet ir pu\xc4\x8diam\xc5\xb3j\xc5\xb3 instrument\xc5\xb3 \xc5\xbeinovas. Scrantone sub\xc5\xabr\xc4\x97 pu\xc4\x8diam\xc5\xb3j\xc5\xb3 orkestr\xc4\x85 \xe2\x80\x93 lyg savoti\xc5\xa1k\xc4\x85 muzikos mokykl\xc4\x85. Joje buvo mokoma groti visais muzikos instrumentais. Orkestras ir chorai organizavo koncertus, propagavo chorali\xc5\xa1k\xc4\x85j\xc4\xaf giedojim\xc4\x85 ir dalyvavo tautiniuose renginiuose, jie suvaidino svarb\xc5\xb3 vaidmen\xc4\xaf lietuvi\xc5\xb3 kult\xc5\xabros gyvenime._NEWLINE_Nuo 1925 m. A. Stankevi\xc4\x8dius buvo ALRK Vargoninink\xc5\xb3 s\xc4\x85jungos narys, taip pat Scrantono vyskupijos provincijos \xc5\xa1ios s\xc4\x85jungos narys.'